Diari Oficial de la Generalitat Valenciana


Sumari del DOGV 4373, del 07-11-2002 (2002/12295)

RESOLUCIÓ de 31 d'octubre de 2002, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 22 de novembre de 2001, de la Conselleria de Benestar Social, per la qual es convoquen ajudes econòmiques destinades a subvencionar el lloguer de vivenda habitual a famílies en què convisquen un dels pares o tutors legals, amb un o més menors d'edat, determinats en la Resolució de 9 d'abril de 2002.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4373

Data del DOGV
:   07-11-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/12941


Data del document
:   31-10-2002

Organisme emissor
:   Conselleria de Benestar Social

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * lloguer
    * habitatge
    * família
    * suport econòmic
    * arrendament immobiliari

RESOLUCIÓ de 31 d'octubre de 2002, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 22 de novembre de 2001, de la Conselleria de Benestar Social, per la qual es convoquen ajudes econòmiques destinades a subvencionar el lloguer de vivenda habitual a famílies en què convisquen un dels pares o tutors legals, amb un o més menors d'edat, determinats en la Resolució de 9 d'abril de 2002. [2002/M12026]
  
La Conselleria de Benestar Social, per mitjà d'Orde de 22 de novembre de 2001, publicada en el Diari Oficial de la Generalitat Valenciana número 4.142, de data 5 de desembre, ha regulat i convocat ajudes dirigides a subvencionar el lloguer de vivenda habitual a famílies en què convisquen un dels pares o tutors amb un o més menors.
  
Aprovada i publicada la Llei 10/2001, de 27 de desembre, de Pressupostos de la Generalitat Valenciana, per a l'exercici 2002 (DOGV núm. 4.158, de data 31 de desembre de 2001), en aplicació del que establix la disposició addicional segona de l'orde d'ajudes, i de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir per mitjà de la Resolució de 9 d'abril de 2002 de la Conselleria de Benestar Social (DOGV núm. 4.229 de 16.04.2002) a donar publicitat als crèdits i a les línies de subvenció destinades a finançar les ajudes convocades per l'Orde de 22 novembre de 2001.
  
No obstant això, com que hi ha en estos moments noves disponibilitats pressupostàries en la línia arreplegada en la Resolució de 9 d'abril de 2002, que permeten incrementar el finançament de l'Orde de 22 de novembre de 2001. Per tant, d'acord amb tot el que exposa i a les competències d'esta Conselleria de Benestar Social, resolc:
  
Primer
  
Modificar la quantia del crèdit destinat a finançar les ajudes regulades en l'Orde de 22 de novembre de 2001, de la Conselleria de Benestar Social, (DOGV 4.142 de 5 de desembre), de la línia de subvenció que a continuació es detalla:
  
1. Denominació: lloguer primera vivenda.
  
2. Projecte: T2506.
  
3. Consignació pressupostària : increment de 9.765,80 euros, i passa de 336.061,54 euros a 345.827,34 euros.
  
4. Procedència fons: propis
  
Segon
  
Per al pagament i justificació se seguirà el que disposa l'Orde d'ajudes de 22 de novembre.
  
Tercer
  
Els crèdits publicats després de la present modificació tenen el caràcter de màxims, no podent concedir-se subvencions una vegada esgotats, circumstància esta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada per mitjà de resolució en el Diari Oficial de la Generalitat Valenciana.
  
València, 31 d'octubre de 2002.- El conseller de Benestar Social: Rafael Blasco Castany.